laion/Wikipedia-Exotic huggingface dataset:
ლა-მანშის სრუტე

ლა-მანში, ინგლისის არხი (ფრანგ. La Manche, ინგ. English Channel, გერმ. Ärmelkanal) — სრუტე საფრანგეთსა და დიდ ბრიტანეთს შორის. პა-დე-კალე ჩრდილოეთის ზღვას აერთებს ატლანტის ოკეანესთან. სრუტის სიგრძეა 57,8 კმ., სიგანე - დასავლეთ ნაწილში 250 კმ., აღმოსავლეთით 32 კმ., სიღრმე მინ. ფერვატრზე 23,5 მ. ლა-მანშის ქვეშ (დუვრსა და კალეს შორის) გაყვანილია გვირაბი (მთლიანი სიგრძე 52,5 კმ., მონაკვეთი უშუალოდ სრუტეს ქვეშ 38 კმ.). ძირითადი პორტები: პორტსმუტი, საუტჰემპტონი, გავრი, შერბური. გამყინვარების ბოლო პერიოდის დასრულებამდე, დაახ. 10.000 წლის წინ, ბრიტანეთის კუნძულები ევროპის კონტინენტურ ნაწილს უერთდებოდა. ამ პერიოდში ჩრდილოეთის ზღვა და თითქმის მთელი ბრიტანეთის კუნძულები ყინულით იყო დაფარული. ზღვის დონე დაახ. 120 მეტრით დაბალი იყო და „სრუტე“ ვრცელ დაბლობ ტუნდრას წარმოადგენდა. ამ გავაკებაზე წარმოქმნილ ხეობაში გადიოდა მდინარე, რომელშიც იღვრებოდა მდინარეები რაინი და თემზა, და მიედინებოდა ატლანტის ოკეანისკენ დასავლეთით. ყინულის საფარის დნობამ წარმოქმნა ვრცელი მტკნარი წყლის ტბა ჩრდილოეთის ზღვის სამხრეთ ნაწილში. ვინაიდან მდნარ წყალს ჩრდილოეთით გასაქანი არ ჰქონდა (ჩრდილოეთის ზღვის ჩრდილო ნაწილი კვლავაც გაყინული იყო) მან გზა სრუტით გაიკვალა, სადაც ატლანტის ოკეანეს შეუერთდა დოვერისა და კალეს რეგიონში. დაახ. ძვ.წ. 6500 წელს კატასტროფულმა ეროზიამ წალეკა ცარციანი ნიადაგი, შექმნა რა ლა-მანშის სრუტე, რომელიც მას შემდეგ დღითიდღე ფართოვებოდა ტალღების მიერ ცარცოვანი კლდეების ჩამორეცხვის შედეგად. იგივე მექანიზმი მოქმედებს სრუტის ნაპირებზე მის ორივე მხარეს დღესაც. ვიკისაწყობში არის გვერდი თემაზე: English Channel Full Channel swim lists and swimmer information Oceanus Britannicus or British Sea Channel swimmers website დაარქივებული 2006-06-14 საიტზე Wayback Machine. Archives of long distance swimming Sponsor David Walliam's Sport Relief swim Channel Swimming and Piloting Federation დაარქივებული 2011-04-30 საიტზე Wayback Machine. Channel Swimming Association
ინოკენტი IX

ინოკენტი IX (ლათ. Innocentius PP. IX; ერისკაცობაში ჯოვანი ანტონიო ფაკინეტი დე ნუჩე; დ. 20 ივლისი, 1519 — გ. 30 დეკემბერი, 1591) — რომის პაპი 1591 წლის 29 ოქტომბრიდან 30 დეკემბრამდე. ჯოვანი ანტონიო ფაკინეტი დაიბადა 1519 წლის 20 ივლისს. იგი ყველაზე მხცოვანი კარდინალი იყო იმ კონკლავზე, რომელზედაც პაპად აირჩიეს. პაპი ცნობილია თავისი სიმპატიით ესპანური პოლიტიკისადმი. გარდაიცვალა პაპად არჩევიდან ორ თვეში.
კლემენტ VIII

კლემენტ VIII (ლათ. Clemens PP. VIII; ერისკაცობაში იპოლიტო ალდობრანდინი; დ. 24 თებერვალი, 1536 ფანო, იტალია — გ. 5 მარტი, 1605, რომი, იტალია) – რომის პაპი 1592–1605 წლებში. იპოლიტო ალდობრანდინი დაიბადა 1536 წლის 24 თებერვალს ფანოში, ფლორენციის მახლობლად. მიიღო იურიდიული განათლება. 1585 წელს დაინიშნა კარდინალად და გახდა პაპის ლეგატი პოლონეთში. სადაც მხარი დაუჭირა ჰაბსბურგების კანდიდატურას სტეფანე ბატორის გარდაცვალების შემდეგ. პრაქტიკაში ახორციელებდა ნეპოტიზმის პრინციპებს. პაპად არჩევიდან სულ მალე მან კარდინალის წოდება მიანიჭა თავის 4 უახლოეს ნათესავს. მისი პაპობის პერიოდში 1600 წელს, კოცონზე დაწვეს ცნობილი იტალიელი ფილოსოფოსი ჯორდანო ბრუნო.
ლაურენციუსი (ანტიპაპი)

ლაურენციუსი (ლათ. Laurentius) (გ. 506) — ანტიპაპი 498/501–506 წლებში ბიზანტიის იმპერატორის მომხრე. იგი იყო იტალიის ეპისკოპოსი, რომელიც ბიზანტიას მხარს უჭერდა ქრისტიანობაში 35–წლიანი (484–519) განხეთქილებისას დასავლეთსა და აღმოსავლეთს შორის. 498 წელს პაპის არჩევისას იყო სიმახუსის მეტოქე. სიმახუსის ოსტგუთების მეფე თეოდორიხ დიდთან რავენაში სტუმრობისას ლაურენციუსმა თავი რომის პაპად გამოაცხადა.
ფეხბურთის მსოფლიო ჩემპიონატი 2010 ჯგუფი A

მთავარი სტატია: ფეხბურთის მსოფლიო ჩემპიონატი 2010. ფიფას A ჯგუფში 2010 წლის თამაშები წლის 11 ივნისიდან 22 ივნისამდე გაიმართა. ჯგუფი შედგებოდა მექსიკის, ურუგვაის, საფრანგეთის და მასპინძელი სამხრეთ აფრიკის ნაკრებებისგან. საფრანგეთი და ურუგვაი 2002 წლის მსოფლიო ჩემპიონატზეც ერთ ჯგუფში იყვნენ, მაშინ მათი დაპირისპირება 0-0 დასრულდა. ასევე ეს არის მეორე შემთხვევა როდესაც საფრანგეთის, მექსიკის და ურუგვაის ნაკრებები ერთ ჯგუფში მოხვდნენ მასპინძელ ქვეყანასთან ერთად, ასე მოხდა 1966 წელს, მაშინ ჯგუფიდან მასპინძელ ინგლისთან ერთად ურუგვაი გავიდა. ჯგუფში გამარჯვებული დაუპირისპირდა B ჯგუფის მეორეადგილოსანს, ხოლო მეორეადგილოსანი B ჯგუფის გამარჯვებულს ყველა დრო მოცემულია საქართველოს დროით (UTC+4) ↑ „Match Schedule 2010 FIFA World Cup South Africa“ (PDF) (პრეს-რელიზი). fifa.com. დაარქივებულია ორიგინალიდან (PDF) — 27-03-2019. ციტირების თარიღი: 06-12-2009. შეამოწმეთ თარიღის პარამეტრი |accessdate= და |archivedate=-ში (დახმარება) ↑ 2.00 2.01 2.02 2.03 2.04 2.05 2.06 2.07 2.08 2.09 2.10 2.11 2.12 2.13 2010 FIFA World Cup South Africa Match Appointments (PDF). FIFA.com. Fédération Internationale de Football Association (24 June 2010). დაარქივებულია ორიგინალიდან — 5 July 2010. ციტირების თარიღი: 25 June 2010. ↑ 3.0 3.1 3.2 3.3 3.4 Referee designations for matches 17–24 (PDF). FIFA.com. Fédération Internationale de Football Association (14 June 2010). დაარქივებულია ორიგინალიდან — 4 ივლისი 2010. ციტირების თარიღი: 15 June 2010. ↑ 4.0 4.1 Tactical Line-up – Group A – South Africa-Uruguay (PDF). FIFA.com. Fédération Internationale de Football Association (16 June 2010). დაარქივებულია ორიგინალიდან — 2 ივლისი 2010. ციტირების თარიღი: 16 June 2010. შეცდომა ციტირებაში Invalid <ref> tag; name "rsa-uru_line-ups" defined multiple times with different content; $2 ↑ 5.0 5.1 Tactical Line-up – Group A – France-Mexico (PDF). FIFA.com. Fédération Internationale de Football Association (17 June 2010). დაარქივებულია ორიგინალიდან — 5 ივლისი 2010. ციტირების თარიღი: 17 June 2010. შეცდომა ციტირებაში Invalid <ref> tag; name "fra-mex_line-ups" defined multiple times with different content; $2 ↑ Match Report: Mexico - Uruguay. FIFA. დაარქივებულია ორიგინალიდან — 22 June 2014. ციტირების თარიღი: 28 September 2015. ↑ Match Report: France - South Africa. FIFA. დაარქივებულია ორიგინალიდან — 14 July 2014. ციტირების თარიღი: 28 September 2015.
საქართველოს საპარლამენტო არჩევნები 1995

საქართველოს საკანონმდებლო ორგანოს არჩევნები (1995) — პირველი საპარლამენტო არჩევნები საქართველოში კონსტიტუციის მიღების შემდგომ. არჩევნები ტარდებოდა საპრეზიდენტო არჩევნებთან ერთად. არჩევნებში გაიმარჯვა საქართველოს მოქალაქეთა კავშირმა, პრეზიდენტ ედუარდ შევარდნაძის პარტიამ. 1995 წლის 24 აგვისტოს საქართველოს პარლამენტმა მიიღო კონსტიტუცია, რომლის მიხედვითაც იმავე წლის შემოდგომაზე, 5 ნოემბერს ჩატარდა საქართველოს პარლამენტისა და პრეზიდენტის არჩევნები. პარტიებმა საპარლამენტო არჩევნებისთვის მზადება სხვადასხვა დროს დაიწყეს. 1994 წელს ქარტია-91-ის, სახალხო ფრონტისა და რესპუბლიკური პარტიის შერწყმის შედეგად ჩამოყალიბდა „გაერთიანებული რესპუბლიკური პარტია“. 1995 წელს შეიქმნა საარჩევნო ბლოკი „პროგრესი“, სადაც გაერთიანდა: საქართველოს დემოკრატიული კავშირი, ახალგაზრდა დემოკრატთა კავშირი „ჩვენი არჩევანი”, „საქართველოს მესაკუთრეები” და „თბილისი” . 5 ნოემბრის არჩევნებისთვის ერთიანმა კომუნისტურმა პარტიამ და სოციალ-დემოკრატიულმა პარტიამ შექმნეს საარჩევნო ბლოკი „ერთიანი კომუნისტური პარტია და სოციალ-დემოკრატები”. არჩევნებში დამოუკიდებლად მიიღეს მონაწილეობა შემდეგმა პარტიებმა: ილია ჭავჭავაძის საზოგადოება, ქართველ ტრადიციონალისტთა კავშირი, მერაბ კოსტავას საზოგადოება, კონსერვატიული (მონარქისტული) პარტია, ლიბერალურ-დემოკრატიული ეროვნული პარტია, საქართველოს დემოკრატიული პარტია და ა.შ. არჩევნებში მონაწილეობის მიღების უფლება ჰქონდა იმ პარტიასა და პოლიტიკურ გაერთიანებას, რომელიც წარმოადგენდა 50 ათასი მხარდამჭერის ხელმოწერას, ან რომელსაც ჰყავდა წარმომადგენელი საქართველოს პარლამენტში კონსტიტუციის მიღების დღისთვის. არჩევნები ტარდებოდა პროპორციული და მაჟორიტარული სისტემით. პარლამენტის 235 მანდატიდან 150 მანდატი მიღებული ხმების პროპორციულად ნაწილდებოდა იმ პარტიებზე, რომლებმაც მიიღეს არჩევნებში მონაწილე ამომრჩეველთა ხმების 5%-ზე მეტი. 85 დეპუტატი კი აირჩეოდა საქართველოს ადმინისტრაციული ერთეულებიდან. მათგან 12 მაჟორიტარ დეპუტატს ავტომატურად მიენიჭა უფლებამოსილება, რადგანაც ისინი წარმოადგენდნენ აფხაზეთის რაიონების მაჟორიტარ დეპუტატებს, ხოლო დანარჩენ 73 მაჟორიტარულ ოლქში არჩევნები ჩატარდა ჩვეულებისამებრ. არჩევნებში მონაწილეობდა 53 პარტია. ამომრჩეველთა საერთო რაოდენობა იყო -3 121 075. არჩევნებში მონაწილეობა მიიღო -2 127 946, ანუ ამომრჩეველთა 68,18 პროცენტმა. კენჭისყრის პროცესმა მშვიდად ჩაიარა, საერთაშორისო დამკვირვებლებს მნიშვნელოვანი დარღვევები არ დაუფიქსირებიათ. დადგენილი 5%-იანი ბარიერი მხოლოდ სამმა პარტიამ გადალახა. პირველ ტურში გამარჯვებულად მხოლოდ 32 მაჟორიტარი გამოვლინდა. 42 ოლქში კი, მათ შორის თბილისის ოლქებში, მეორე ტური გაიმართა. ახლადარჩეული პარლამენტის თავმჯდომარე გახდა ზურაბ ჟვანია. GEORGIA Parliamentary Chamber
იოანე I (პაპი)

იოანე I (ლათ. Johannes PP. I; დ. უცნობია — გ. 18 მაისი, 526) — რომის პაპი 523–526 წლებში. არიანელების წინააღმდეგ გამოსვლების გამო დააპატიმრეს და ჩასვეს რავენის ციხეში სადაც სულ მალე გარდაიცვალა. მოგვიანებით შერაცხეს წმინდანად, როგორც დიდმოწამე. ენციკლოპედია „ბრიტანიკა“
იოანე II (პაპი)

იოანე II (ლათ. Johannes PP. II; დ. უცნობია — გ. 17 ოქტომბერი, 535) — რომის პაპი 533–535 წლებში. იოანე II იყო რომაელი, სახელად მერკური. ებრძოდა პაპის არჩევნებისას მექრთამეობას. მის დროს რომი აიღო იუსტინიანეს სახელოვანმა სარდალმა ველიზარიუსმა. იგი პირველი პაპი იყო, რომელმაც შეიცვალა სახელი პაპად არჩევის შემდეგ. Catholic Encyclopedia, Volume VIII. New York 1910, Robert Appleton Company John N.D. Kelly, Gran Dizionario Illustrato dei Papi, Casale Monferrato (AL), Edizioni Piemme S.p.A., 1989, ISBN 88-384-1326-6 შეგიძლიათ იხილოთ მედიაფაილები თემაზე „იოანე II (პაპი)“ ვიკისაწყობში. იოანე II — კათოლიკური ენციკლოპედია ↑ Catholic Encyclopedia Pope John II
იოანე III (პაპი)

იოანე III (ლათ. Johannes PP. III; ერისკაცობაში ჯოვანი კატალინო; დ. უცნობია — გ. 13 ივლისი, 574) — რომის პაპი 561–574 წლებში. იოაანე III იყო რომის გამოჩენუილი ოჯახის წევრი. Liber Pontificalis-ში ის ანასტასიუსის შვილადაა მოხსენებული. ევაგრიოს სქოლასტიკოსი-ის მიხედვით მისის სახელი ერისკაცობაში იყო კატელინუსი, ხოლო იოანე სამღვდელო წოდებაში ასვლის შემდეგ მიიღო. მან დაასრულა მოციქულ ფილიპესა და იაკობის ბაზილიკის მშენებლობა, რომელიც მიუძღვნა იტალიის გუთებისა და არიანელების ერესისაგან გათავისუფლებას. ყველა მისი მატერიალური მიღწევა დაიღუპა რომში ლანგობარდების შეჭრის პერიოდში. გარდაიცვალა 573 წლის ივლისში, ლანგობარდების შემოსევების შედეგად. ↑ Historia Ecclesiastica 5.16
ანა ფრანკის დღიური

ანა ფრანკის დღიური, ანუ დღიური სახელწოდებით „თავშესაფარი“(ნიდერლ. Het achterhuis) — ებრაელი გოგონა ანა ფრანკის, ჩანაწერები, რომლებსაც იგი აკეთებდა ნიდერლანდების ნაცისტური ოკუპაციის დროს, კერძოდ კი 1942 წლის 12 ივნისიდან 1944 წლის 1 აგვისტომდე. დღიური პირველად გამოიცა ნიდერლანდებში 1947 წელს, შემდგომ აშშ-სა და გაერთიანებულ სამეფოში 1952 წელს სახელწოდებით „ნორჩი გოგონას დღიური“ (ინგლ. The Diary of a Young Girl). ამ ჩანაწერების საფუძველზე შექმნილია რამდენიმე მხატვრული ნაწარმოები. გოგონას ოჯახი ამსტერდამის ერთ-ერთ შენობაში დაემალა ნაცისტებს და ისინი ორი წლის მანძილზე ძველი ოფისის შენობაში, გარემოს მოწყვეტილები იმალებოდნენ. ოჯახმა მრავალი გასაჭირი გადაიტანა. დღიურში ანა ფრანკი სწორედ ამ პერიოდს და ამასთან საკუთარ პიროვნულ განცდებს აღწერს. დღიურის ბოლო ჩანაწერი დათარიღებულია 1944 წლის 1 აგვისტოთი, სამ დღეში გესტაპომ დააპატიმრა ყველა, ვინც თავშესაფარში იმალებოდა. თვით ანა კი ბერგენ-ბელზენის საკონცენტრაციო ბანაკში გარდაიცვალა. ჩანაწერები მამამისს, ოტო ფრანკს გადაეცა, რომელიც იყო ერთადერთი ებრაელი ვინც გადაიტანა ის ომი. დღიურის ანალიზის დროს აღმოჩნდა, რომ რამდენიმე ჩანაწერი გაკეთებული იყო ბურთულოვანი კალმით, რომელიც გამოიგონეს შვიდი წლის შემდეგ, 1951 წელს. ანა ფრანკის დღიური დაარქივებული 2008-04-01 საიტზე Wayback Machine. ანა ფრანკის დღიური (ელექტრონული წიგნი) დაარქივებული 2016-03-04 საიტზე Wayback Machine.
კუ ნინძები (საუნდტრეკი)

Teenage Mutant Ninja Turtles: The Original Motion Picture Soundtrack — 1990 წლის ფილმ „კუ ნინძების“ საუნდტრეკი. იგი გამოიცა ლეიბლზე SBK Records, 1990 წლის 16 მარტს. დისკი ძირითადად შედგება ჰიპ ჰოპისა და ელექტრონული მუსიკის ჟანრის კომპოზიციებისგან. მათ შორის ასევე არის This Is What We Do (MC Hammer-ის შესრულებით) და Turtle Power (Partnerz in Kryme). This Is What We Do - M.C. Hammer - 4:54 Spin That Wheel - Hi Tek 3 - 3:49 Family - Riff - 4:46 9.95 - Spunkadelic - 3:57 Turtle Power - Partners in Kryme - 4:17 Let The Walls Come Down - ჯონი კემპი - 4:05 Every Heart Needs A Home - პოლ პიტერსონი - 5:05 Shredder's Suite - ჯონ დუ პრე - 4:23 Splinter's Tale I & Splinter's Tale II - ჯონ დუ პრე და კევინ კლეში - 5:23 Turtle Rhapsody - Orchestra on the Half Shell - 3:43 ↑ კუ ნინძები AllMusic-ზე
საქართველოს საპარლამენტო არჩევნები 1999

საქართველოს საკანონმდებლო ორგანოს არჩევნები (1999) — რიგით მეორე საპარლამენტო არჩევნები საქართველოში კონსტიტუციის მიღების შემდგომ. არჩევნებში გაიმარჯვა საქართველოს მოქალაქეთა კავშირმა, პრეზიდენტ ედუარდ შევარდნაძის პარტიამ. არჩევნები ტარდებოდა პროპორციული და მაჟორიტარული სისტემით. პარლამენტის 235 მანდატიდან 150 მანდატი მიღებული ხმების პროპორციულად ნაწილდებოდა იმ პარტიებზე, რომლებმაც მიიღეს არჩევნებში მონაწილე ამომრჩეველთა ხმების 7%-ზე მეტი. 85 დეპუტატი კი აირჩეოდა საქართველოს ადმინისტრაციული ერთეულებიდან. მათგან 12 მაჟორიტარ დეპუტატს ავტომატურად მიენიჭა უფლებამოსილება, რადგანაც ისინი წარმოადგენდნენ აფხაზეთის რაიონების მაჟორიტარ დეპუტატებს, ხოლო დანარჩენ 73 მაჟორიტარულ ოლქში არჩევნები ჩატარდა ჩვეულებისამებრ. არჩევნებში მონაწილეობდა მმართველი პარტია, საქართველოს მოქალაქეთა კავშირი, რომლის სლოგანი იყო „სტაბილურობიდან კეთილდღეობამდე“ და აქცენტს სოციალური პრობლემების მოგვარებასა და ნატოში ინტეგრაციაზე აკეთებდა. მის ძირითად კონკურენტად მოიაზრებოდა ბლოკი „აღორძინება“, რომელიც წარმოადგენდა აჭარის მმართველის, ასლან აბაშიძის და მისი პარტიის, დემოკრატიული აღორძინების კავშირის ირგვლივ გაერთიანებულ რამდენიმე მემარცხენე და ნაციონალისტურ პარტიას, მათ შორის იყვნენ: „საქართველოს სოციალისტური პარტია“, „ქართველ ტრადიციონალისტთა კავშირი“, „კონსტანტინე გამსახურდიას საზოგადოება“ და საქართველოს თავისუფლებისა და ერთიანობის მოძრაობა „ჭყონდიდელი“ (მოძრაობა „ჭყონდიდელი“). მათ გარდა არჩევნებში კიდევ 30 პარტია მონაწილეობდა. რეგისტრირებულ ამომრჩეველთა საერთო რაოდენობა იყო - 2 882 646. არჩევნებში მონაწილეობა მიიღო - 1 948 659, ანუ ამომრჩეველთა 68%-მა. დადგენილი 7%-იანი ბარიერი მხოლოდ სამმა პარტიამ გადალახა. არჩევნებში გამოვლენილი დარღვევების გამო 14 ნოემბერს ცალკეულ საარჩევნო უბნებზე ხელახალი კენჭისყრა გაიმართა. ახლადარჩეული პარლამენტის პირველი სხდომა გაიმართა 20 ნოემბერს, პარლამენტის თავმჯდომარე გახდა ზურაბ ჟვანია. GEORGIA Parliamentary Chamber REPUBLIC OF GEORGIA, LEGISLATIVE ELECTIONS OF OCTOBER არჩევნების შედეგების რუკა დაარქივებული 2016-03-05 საიტზე Wayback Machine. ჟურნალი „ტაბულა"
ჰორმიზდასი

ჰორმიზდასი (ლათ. Hormisdas PP.; დ. უცნობია — გ. 6 აგვისტო, 523) — რომის პაპი 514–523 წლებში. დაიბადა იტალიაში, ქალაქ ფრუზინოში (კამპანია). პაპმა მოახერხა ხანგრძლივი განხეთქილების მოგვარება კონსტანტინოპოლის ეკლესიასთან. მოგვიანებით შერაცხეს წმინდანად. რომის პაპების სია ვიკისაწყობში არის გვერდი თემაზე: ჰორმიზდასი Meyendorff, John (1989). Imperial unity and Christian divisions: The Church 450–680 A.D., The Church in history. Crestwood, NY: St. Vladimir's Seminary Press. ISBN 978-0-88-141056-3.
პატანჯალი

პატანჯალი (სანს. पतञ्जलि, Patañjali, [pʌtʌɲʤʌlɪ]) — ინდოელი სწავლული, იოგას სკოლის (დარშანის) ფუძემდებელი, რომელსაც ჩვენამდე მოღწეული „იოგა-სუტრას“ შედგენა მიეწერება. ინდურ მითოლოგიაში გველთა მეფის, შეშას ინკარნაციად მიიჩნევა. პატანჯალის ცხოვრების შესახებ ცნობებს ჩევენამდე არ მოუღწევია. ასევე უცნობია, რომელ საუკუნეებში ცხოვრობდა და მოღვაწეობდა. დარწმუნებით არც იმის თქმა შეიძლება, რომ იგი ისტორიული პიროვნება იყო. ინდური ტრადიცია მას ამავე სახელის გრამატოლოგთან აიგივებს, რომელიც ქრისტეს შობამდე მეორე საუკუნეში ცხოვრობდა. მაგრამ იმის გამო, რომ გრამატოლოგის ენა და ლექსიკა დიდად განსხვავდება „იოგა-სუტრას“ ავტორის ენისა და ლექსიკისაგან, ინდოლოგები ამ მოსაზრებას არ ეთანხმებიან. პატანჯალის თხზულებანი იოგა-სუტრის სიტყვასიტყვითი თარგმანი (გერმ.) იოგა-სუტრის თარგმანთა ანთოლოგია (რუს.) დაარქივებული 2018-01-29 საიტზე Wayback Machine.
დარშანა

დარშანა (სანსკრ. ჭვრეტა, დაკვირვება, ფუძე „დრიშ“ — ხედვა) — ინდუიზმის ტერმინი, რომელიც ღვთიურისა და უწმინდესის ჭვრეტას აღნიშნავს. დარშანა გულისხმობს, მაგალითად, მოძღვრისა და შეგირდის შეხვედრას, როდესაც შეგირდი მოძღვრის მიერ არის დაპატიჟებული. თანამედროვე ჰინდის ენაში უმეტესად სწორედ ამ მნიშვნელობით იხმარება. დარშანა ასევე აღნიშნავს ღმერთთან შეხვედრას,რაც მორწმუნე ინდუსის მიერ წმინდა ადგილების მოლოცვასა და ღმერთის ხილვას (მაგალითად, ქანდაკების სახით) და მისგან კურთხევის მიღებას უკავშირდება. დარშანა (ღმერთის ხილვა და მისგან კურთხევის მიღება) შეიძლება მედიტაციის ან ლოცვის შედეგადაც განხორცილდეს. დარშანის (კურთხევის მნიშვნელობით) მოცემა შეუძლია ცოცხალ ადამიანსაც, ვინც რომელიმე ღმერთის ინკარნაციად ან ავატარად ითვლება. გარდა ამისა, დარშანა მსოფლმხედველობის, მოძღვრების, შეხედულებათა სისტემის მნიშვნელობითაც იხმარება. კლასიკური ინდური ფილოსოფია სხვადასხვა სკოლებად, ფილოსოფიურ მიმდინარეობებად იყოფა, რომელთაც დარშანებს უწოდებენ. ჩვეულებრივ, მიუთითებენ ექვს ორთოდოქსულ დარშანაზე. ესენია: მიმანსა ვედანტა სამკჰია იოგა ნიაია ვაიშეშიკა ცხადია, ცალკეული დარშანა დიდი ხნის მანძილზე ყალიბდებოდა და ფორმას იძენდა. თავდაპირველად პირველი ოთხი დარშანა ერთ მთლიანობას ქმნიდა, რომლის ნაწილები მოგვიანებით დამოუკიდებელ სისტემებად განვიათარდა. ორი უკანასკნელი დარშანა შედარებით ახალი წარმონაქმნია, მიუხედავად ამისა, ადრინდელ სისტემასთან ბევრი აქვს საერთო. იმისათვის, რომ ვედური ტრადიციისაგან გამომავალი ექვსი დარშანა გაიმიჯნოს სხვა დარშანებისაგან (ბუდიზმი, ჯაინიზმი, ჩარკავა და სხვა.) ყოველდღიურ მეტყველებაში გამოიყენება ტერმინი „შად დარშანა“ („შად“ სანსკრ.= ექვსი). „შად დარშანა“ არის „ასტიკა“ (სანს. आस्तिक) — ორთოდოქსული, ხოლო სხვა დანარჩენი „ნასტიკა“ (სანს. नास्तिक) — ჰეტეროდოქსული.
ფელიქს IV (პაპი)

ფელიქს IV (ლათ. Felix PP. IV; დ. უცნობია — გ. 22 სექტემბერი, 530) — რომის პაპი 526–530 წლებში. პაპად არჩეულ იქნა თეოდორიხის ზეწოლის შედეგად სახელწოდებით ფელიქს IV. სარგებლობდა თეოდორიხის და მისი მემკვიდრის ათალარიხის და მისი დედის ამალასუნთას მხარდაჭერით. მათგან მიიღო პრივილეგიები და დიდძალი ქონება ეკლესიისათვის. მოგვიანებით შერაცხეს წმინდანად. მოხსენიების დღეა 30 ნოემბერი. შეგიძლიათ იხილოთ მედიაფაილები თემაზე „ფელიქს IV (პაპი)“ ვიკისაწყობში. Opera Omnia by Migne Patrologia Latina with analytical indexes Fontes Latinae de papis usque ad annum 530 Liber pontificalis
კუ ნინძები (1987 წლის ტელესერიალი)

„კუ ნინძები“ — 1987-1996 წლების ანიმაციური სერიალი, რომელიც ეფუძნება კუ ნინძების კომიქსების გმირების თავგადასავლებს. სერიალის შემქმნელია კომპანია Murakami-Wolf-Swenson. თითოეული სერიის ხანგრძლივობა დაახლოებით 22 წუთია. აშშ-ში სერიალი გადიოდა სახელწოდებით Teenage Mutant Ninja Turtles, მაგრამ ევროპაში დროებითი ცენზურის გამო მას Teenage Mutant Hero Turtles ერქვა. ოფიციალური საიტი კუ ნინძები საიტზე TV.com „კუ ნინძები“ — კინოფილმების ინტერნეტ-მონაცემთა ბაზა (ინგლისური)
ბონიფაციუს II

ბონიფაციუს II (ლათ. Bonifatius PP. II; დ. უცნობია — გ. 17 ოქტომბერი, 532) — რომის პაპი 530–532 წლებში, ეროვნებით ოსტგუთი. უპირისპირდებოდა არიანელობას გერმანელებს შორის და სწორედ ამიტომ ფელიქს IV-ის სურვილისამებრ დაინიშნა პაპად არჩევნების გარეშე, რამაც დიდი უკმაყოფილება გამოიწვია რომში. ფელიქს IV გარდაცვალების შემდეგ ბიზანტიურმა პარტიამ პაპად აირჩია ბერძენი დიოსკორუსი (ანტიპაპი), მაგრამ იგი ოქტომბერში მოულოდნელად გარდაიცვალა. ენციკლოპედია „ბრიტანიკა“
მსოფლიოს უდიდესი ტბების სია

ქვემოთ ჩამოთვლილია მსოფლიოს ტბები ფართობის მიხედვით.
ცხრაწყაროს უღელტეხილი

ცხრაწყაროს უღელტეხილი — უღელტეხილი საქართველოში, სამცხე-ჯავახეთის მხარეში, ბორჯომის მუნიციპალიტეტში. მდებარეობს თრიალეთის ქედის დასავლეთ ნაწილში. სიმაღლე ზღვის დონიდან 2462 მ. აგებულია შუაეოცენური ანდეზიტური განფენებით და მათი პიროკლასტოლითებით. მიდამოები შემოსილია სუბალპური მდელოს ბალახეულით. ცხრაწყაროს უღელტეხილი ერთმანეთთან აკავშირებს ბორჯომისა და ახალქალაქის მუნიციპალიტეტებს. ქართული საბჭოთა ენციკლოპედია, ტ. 11, თბ., 1987. — გვ. 259. საქართველოს ატლასი, გვ. 74 (F2), თბ., 2008.
თურქული ლიტერატურა

თურქული ლიტერატურა — თურქულ ენაზე დაწერილი ნამუშევრებია ოსმანურ (რომელზეც ძლიერი ზეგავლენა მოახდინა სპარსულმა და არაბულმა, და რომელიც სპარსულ-არაბულ დამწერლობის ვარიანტს იყენებდა) ან მის უფრო ნორმატიულ ნაირსახეობაში, რომელიც დღევანდელი თურქეთის სასაუბრო/სალიტერატურო ენაა. თურქეთის ლიტერატურას დაახ. 1500 წლის ისტორია აქვს. დღემდე შემორჩენილი უძველესი თურქული ჩანაწერებია ორღონის მანუსკრიპტები, რომელიც ორღონის ხეობაში იქნა ნაპოვნი ცენტრალურ მონღოლეთში და მე-8 საუკუნით თარიღდება. მომდევნო პერიოდში (IX-XII სს.) ცენტრალური აზიის მომთაბარე თურქულ ტომებში წარმოიშვა ზეპირი ეპოსის ტრადიცია, მათ შორის აღსანიშნავია: დღევანდელი თურქების წინაპრების - ოღუზის თურქთა დედე ქორკუთის წიგნი, და ყირგიზი ხალხის მანასის ეპოსი. XI საუკუნიდან მოყოლებული სელჯუკების მცირე აზიაში შემოსვლის შემდეგ თურქები იწყებენ ანატოლიაში დასახლებას და ამ დროს ადრეულ ზეპირ ტრადიციასთან ერთად მკვიდრდება წერილობითი ლიტერატურული ტრადიციაც ძლიერი არაბული და სპარსული ზეგავლენით. შემდეგი 900 წლის განმავლობაში (1922 წელს ოსმანთა იმპერიის დაცემამდე) ზეპირი და წერილობითი ტრადიციები ერთმანეთისგან განცალკევებულად ვითარდებოდა. 1923 წელს თურქეთის რესპუბლიკის დაფუძნებასთან ერთად ეს ორი ტრადიცია ისტორიაში პირველად ერთმანეთს შეერწყა. ორჰან პამუკი ედიფ ადივარ ჰალიდე
გიორგი დოლიძე

გიორგი დოლიძე შეიძლება აღნიშნავდეს ერთ-ერთ შემდეგ პიროვნებათაგანს: გიორგი დოლიძე — ქართველი საზოგადო მოღვაწე. გიორგი დოლიძე — ქართველი კინომცოდნე. გიორგი (გოგი) დოლიძე — ქართველი მომღერალი.
დენი გებიდონი

დენი გებიდონი (დ. 8 აგვისტო, 1979) — ყოფილი უელსელი ფეხბურთელი, რომელიც უკანასკნელად თამაშობდა უელსურ კლუბ „პანტეგში“ მცველის პოზიციაზე. სხვადასხვა დროს იცავდა „ვესტ ბრომვიჩის“, „კარდიფის“, „ვესტ ჰემის“, „კუინზი პარკ რეინჯერსის“, „კრისტალ პალასისა“ და უელსის ეროვნული ნაკრების ღირსებას. გებიდონმა კარიერა „ვესტ ბრომვიჩში“ დაიწყო. კლუბთან პირველი პროფესიონალური კონტრაქტი 1998 წელს გააფორმა, ხოლო „კლუბის“ მაისურით პირველი მატჩი 1999 წლის 20 მარტს „იპსვიჩ ტაუნის“ წინააღმდეგ ჩაატარა. გუნდში იგი თამაშობდა მარჯვენა მცველის პოზიციაზე, თუმცა მთავარი მწვრთნელის პოსტზე გერი მეგსონის მოსვლის შემდეგ, დენმა ძირითად შემადგენლობაში ადგილი დაკარგა, ხოლო მისი ადგილი კი დეს ლიტლმა დაიკავა. 2000/2001 სეზონზე გებიდონი იჯარით გადავიდა „კარდიფში“, რომელთანაც 2000 წლის სექტემბერში სრულფასოვანი კონტრაქტი გააფორმა. „კარდიფ სიტი“ დენისთვის მშობლიურ კლუბად იქცა. ამ გუნდის მაისურით გებიდონმა დაახლოებით 200 მატჩი ჩაატარა და მეტოქის კარი ათჯერ აიღო. 2005 წელს ვესტ ჰემ „ვესტ ჰემის“ სკაუტებმა კარდიფის ცენტრალური დაცვის წყვილი დენი გებიდონი და ჯეიმზ კოლინზი შენიშნეს. „ვესტ ჰემში“ მისვლისთანავე იგი ძირითადი შემადგენლობის ფეხბურთელი გახდა, განსხვავებით კოლინზისაგან. 2011 წლის 24 ივლისს გებიდონმა ერთწლიანი კონტრაქტი გააფორმა „კუინზი პარკ რეინჯერსთან“. მისი დებიუტი კლუბში შედგა 2011 წლის 13 აგვისტოს, „ბოლტონ უონდერერსის“ წინააღმდეგ, ვისთანაც კლუბი დამარცხდა ანგარიშით 4:0.. 2012 წლის 18 სექტემბერს გებიდონი გახდა „კრისტალ პალასის“ ფეხბურთელი, სადაც ასპარეზობდა 2014 წლამდე. 2014 წლის 1 სექტემბერს იგი კვლავ „კარდიფის“ ფეხბურთელი გახდა, თუმცა მან აქ მხოლოდ რვა თვე დაჰყო და 2015 წლის აგვისტოში შეუერთდა უელსურ კლუბ „პანტეგს“. გებიდონმა უელსის ახალგაზრდული ნაკრების მაისურით 17 მატჩი ჩაატარა. 2002 წელს შედგა მისი დებიუტი უელსის ძირითად ნაკრებში. ეროვნულ ნაკრებში თამაშობდა 2014 წლამდე. გებიდონს ნაკრებში არც ერთ მატჩში გოლი არ გაუტანია. კარდიფ სიტი საფეხბურთო ლიგის მეორე დივიზიონი: 2002/03 საფეხბურთო ლიგის პირველი დივიზიონის PFA-ის წლის გუნდი ვესტ ჰემ იუნაიტედი ინგლისის ასოციაციის თასის ფინალისტი: 2005/06 ვიკისაწყობში არის გვერდი თემაზე: დენი გებიდონი დენი გებიდონი — სტატისტიკა საიტზე Soccerbase.com (ინგლისური) დენი გებიდონი — ESPN FC დენი გებიდონი ბიოგრაფია დაარქივებული 2006-05-16 საიტზე Wayback Machine. . პრემიერ ლიგის პროფილი დაარქივებული 2012-10-01 საიტზე Wayback Machine. უელსის ნაკრების პროფილი დაარქივებული 2012-04-27 საიტზე Wayback Machine. ↑ (2010) The PFA Footballers' Who's Who 2010–11. Edinburgh: Mainstream Publishing, გვ. 161. ISBN 978-1-84596-601-0.  ↑ D. Gabbidon: Summary. Perform Group. ციტირების თარიღი: 25 November 2018. ↑ „QPR snap up Danny Gabbidon on free transfer“. www.guardian.co.uk. London. 25 ივლისი, 2011. ციტირების თარიღი: 25 ივლისი, 2011. შეამოწმეთ თარიღის პარამეტრი |accessdate= და |date=-ში (დახმარება) ↑ „Eagles snap up free agent Danny Gabbidon“. Crodon Today. 18 სექტემბერი, 2012. დაარქივებულია ორიგინალიდან — 5 ივლისი, 2013. ციტირების თარიღი: 18 სექტემბერი, 2012. შეამოწმეთ თარიღის პარამეტრი |accessdate=, |date=, და |archivedate=-ში (დახმარება)